Styrkir Snorra Sturlusonar fyrir árið 2020 voru auglýstir í júlí sl. með umsóknarfresti til 1. nóvember . Tuttugu og fimm umsóknir bárust frá fimmtán löndum . Í úthlutunarnefnd styrkjanna eiga sæti Branislav Bédi , verkefnisstjóri og formaður nefndarinnar , Pétur Gunnarsson rithöfundur og Sif Ríkharðsdóttir prófessor . Nefndin hefur nú lokið úthlutun . Þeir sem hljóta styrki árið 2020 , til þriggja mánaða dvalar hver , eru : François-Xavier Dillmann er með doktorsgráðu í fornnorrænum fræðum frá Caen-háskóla og prófessor emeritus í fornnorrænum fræðum við École pratique des Hautes Études í Sorbonne ( París ) . Hann stefnir á að hefja þýðinguna á þriðja bindi Heimskringlu á frönsku og einnig að undirbúa greinasafn um Ólafs sögu Haraldssonar ins helga sem verður hans næsta verkefni . Inés García López er doktor og fræðimaður í germönsku máli og bókmenntum við Rovira i Virgili háskóla á Spáni . Doktorsritgerð Inés fjallaði um viðtökur á íslenskum miðaldaskáldskap en sérgrein hennar er viðtökufræði . Markmið rannsóknarinnar er að vinna við þýðingu á Kormákssögu á katalónsku en þýðingin verður sú fyrsta sinnar tegundar . Nelly Shulman er rithöfundur sem býr í St. Pétursborg . Hún hefur skrifað fjórar metsölubækur á rússnesku um sagnfræðileg efni og vinnur nú að sinni fimmtu bók sem er á ensku og fjallar um umsátrið um Leningrad . Nelly hlaut styrk frá finnska rithöfundasambandinu og verðlaun kennd við Andrey Platonov fyrir ritgerð sem hún sendi frá sér . Hún vinnur að sinni sjöttu bók og mun stunda rannsóknir á sögu Íslands á 11. öld og tengingar Íslendinga við Kænugarð í Rússlandi .